ΚΑΝΟΝΙΣΜΟΣ ( ΕΟΚ ) αριθ . 73/91 ΤΗΣ ΕΠΙΤΡΟΠΗΣ της 11ης Ιανουαρίου 1991 για μείωση για την περίοδο 1990/91 των ποσοτήτων του συμπυκνωμένου γλεύκους σταφυλής που εμφαίνεται στις εγκεκριμένες συμβάσεις για τη χρησιμοποίηση στη διατροφή των ζώων και για παρέκκλιση για την ίδια περίοδο όσον αφορά ορισμένες προθεσμίες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 45 παράγραφος 9,

Εκτιμώντας :

ότι ο κανονισμός ( ΕΟΚ ) αριθ . 2635/88 της Επιτροπής της 24ης Αυγούστου 1988 για λεπτομέρειες του καθεστώτος ενισχύσεως για τη χρησιμοποίηση στη διατροφή των ζώων συμπυκνωμένων γλεύκων σταφυλής (3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3522/88 ( 4 ), προβλέπει, στο άρθρο 3 παράγραφος 4, ένα μηχανισμό που επιτρέπει να διατηρηθεί, εντός του ανωτάτου ορίου μιας δεδομένης μέγιστης ετήσιας ποσότητας, ο συνολικός όγκος που προβλέπεται για το σύνολο της Κοινότητας των συμπυκνωμένων γλεύκων σταφυλής που παραδίδονται για τη χρησιμοποίηση σ' αυτή τη διατροφή των ζώων -

ότι οι πληροφορίες που διαβιβάστηκαν στην Επιτροπή από τα κράτη μέλη αποκαλύπτουν ότι, κατά τη λήξη της προθεσμίας που έχει προβλεφθεί για την υποβολή των συμβάσεων, η συνολική ποσότητα των συμπυκνωμένων γλεύκων σταφυλής που εμφαίνεται στις συμβάσεις αυτές ξεπερνάει κατά περίπου 488 000 εκατόλιτρα την ποσότητα που αναφέρεται στο άρθρο 45 παράγραφος 7 του κανονισμού ( ΕΟΚ ) αριθ . 822/87 που υπολογίστηκε για την περίοδο 1990/91 - ότι με τις συνθήκες αυτές θα πρέπει σε εφαρμογή του άρθρου 3 παράγραφος 4 του κανονισμού ( ΕΟΚ ) αριθ . 2635/88 να περιοριστεί η χρησιμοποίηση στη διατροφή των ζώων της ποσότητας που έχει προβλεφθεί και να ληφθούν υπόψη για κάθε σύμβαση που υποβάλλεται για έγκριση οι ποσότητες εντός του ορίου των 100 000 εκατολίτρων που προβλέπεται για την περίοδο 1990/91 για να υπάρξει εγγύηση ίσης προσβάσεως και ίσης μεταχειρίσεως σε όλους τους ενδιαφερομένους φορείς από την εν λόγω ενίσχυση -

ότι, λόγω ορισμένων διοικητικών δυσκολιών της εφαρμογής του κανονισμού ( ΕΟΚ ) αριθ . 2635/88, είναι αναγκαίο, για εργασίες της περιόδου 1990/91, να παραταθούν ορισμένες προθεσμίες που καθορίστηκαν για να επιτραπεί η πραγματοποίηση του μέτρου -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Για την περίοδο 1990/91, η ποσότητα του συμπυκνωμένου γλεύκους σταφυλής που μπορεί να χρησιμοποιηθεί για τη διατροφή των ζώων που προβλέπεται από τον κανονισμό ( ΕΟΚ ) αριθ . 2635/88 ισούται με 17 % της ποσότητας που εμφαίνεται σε κάθε σύμβαση που έχει υποβληθεί για έγκριση εντός του ανωτάτου ορίου των 100 000 εκατολίτρων . Άρθρο 2

Κατά παρέκκλιση από το άρθρο 3 του κανονισμού ( ΕΟΚ ) αριθ . 2635/88 :

- οι ημερομηνίες 31 Οκτωβρίου, 15 Νοεμβρίου, και 30 Νοεμβρίου, που εμφαίνονται αντιστοίχως στις παραγράφους 4, 5 και 6 του άρθρου 3, αντικαθίστανται αντιστοίχως από τις ημερομηνίες 15 Ιανουαρίου, 31 Ιανουαρίου και 15 Φεβρουαρίου . Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 11 Ιανουαρίου 1991 .

Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 84 της 27 . 3 . 1987, σ . 1 . ( 2 )

ΕΕ αριθ . L 353 της 17 . 12 . 1990, σ . 23 . ( 3 )

ΕΕ αριθ . L 236 της 26 . 8 . 1988, σ . 8 . ( 4 )

ΕΕ αριθ . L 307 της 12. 11 . 1988, σ . 32 .